สรุปภาวะตลาดต่างประเทศ ประจำวันที่ 26 เม.ย. 62
สรุปภาวะตลาดต่างประเทศ ประจำวันที่ 26 เม.ย. 62
สรุปภาวะตลาดต่างประเทศ ประจำวันที่ 26 เม.ย. 62
26 เม.ย. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (25 เม.ย.) เนื่องจากหุ้นกลุ่มอุตสาหกรรมร่วงลงหลังจากบริษัท 3M และ ยูไนเต็ด พาร์เซิล เซอร์วิส (UPS) เปิดเผยผลประกอบการที่น่าผิดหวัง นอกจากนี้ ตลาดยังได้รับแรงกดดันหลังจากสหรัฐเผยตัวเลขการยื่นขอรับสวัสดิการว่างงานของชาวอเมริกันที่พุ่งขึ้นมากที่สุดในรอบ 19 เดือน
ดัชนีเฉลี่ยอุตสาหกรรมดาวโจนส์ปิดที่ 26,462.08 จุด ลดลง 134.97 จุด หรือ -0.51% ขณะที่ดัชนี S&amp;P500 ปิดที่ 2,926.17 จุด ลดลง 1.08 จุด หรือ -0.04% และดัชนี Nasdaq ปิดที่ 8,118.68 จุด เพิ่มขึ้น 16.67 จุด หรือ +0.21%
 
ตลาดหุ้นยุโรปปิดลบเมื่อคืนนี้ (25 เม.ย.) โดยได้รับผลกระทบจากข่าวความล้มเหลวในการเจรจาควบรวมกิจการระหว่างเซนส์บิวรีกับเอสดา และระหว่างดอยซ์แบงก์กับคอมเมิร์ซแบงก์ นอกจากนี้ ตลาดยังวิตกเกี่ยวกับแนวโน้มเศรษฐกิจยูโรโซน หลังเยอรมนีเปิดเผยข้อมูลเศรษฐกิจที่อ่อนแอเกินคาด
ดัชนี Stoxx Europe 600 ลบ 0.21% ปิดที่ 390.15 จุด
ดัชนี CAC-40 ตลาดหุ้นฝรั่งเศสปิดที่ 5,557.67 จุด ลดลง 18.39 จุด หรือ -0.33% และ ดัชนี DAX ตลาดหุ้นเยอรมันปิดที่ 12,282.60 จุด ลดลง 30.56 จุด หรือ -0.25% ขณะที่ ดัชนี FTSE 100 ตลาดหุ้นลอนดอนปิดที่ 7,434.13 จุด ลดลง 37.62 จุด หรือ -0.50%
 
ตลาดหุ้นลอนดอนปิดปรับตัวลงเมื่อคืนนี้ (25 เม.ย.) โดยถูกกดดันจากข่าวความล้มเหลวในการเจรจาควบรวมกิจการระหว่างเซนส์บิวรีและแอสดา ขณะที่การร่วงลงของหุ้นบาร์เคลย์ส แบงก์ หลังเปิดเผยผลกำไรร่วงลงนั้น ฉุดตลาดลงด้วย
ดัชนี FTSE 100 ตลาดหุ้นลอนดอนปิดที่ 7,434.13 จุด ลดลง 37.62 จุด หรือ -0.50%
 
สัญญาทองคำตลาดนิวยอร์กปิดขยับขึ้นเมื่อคืนนี้ (25 เม.ย.) เนื่องจากนักลงทุนยังเดินหน้าซื้อทองคำในฐานะสินทรัพย์ที่ปลอดภัย หลังจากตลาดหุ้นสหรัฐร่วงลงอย่างต่อเนื่อง อย่างไรก็ตาม การแข็งค่าของสกุลเงินดอลลาร์เป็นปัจจัยกดดันตลาดและส่งผลให้สัญญาทองคำปิดตลาดขับขึ้นเพียงเล็กน้อยเท่านั้น
สัญญาทองคำตลาด COMEX (Commodity Exchange) ส่งมอบเดือนมิ.ย. ขยับขึ้น 30 เซนต์ หรือ 0.02% ปิดที่ 1,279.70 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 3.7 เซนต์ หรือ 0.25% ปิดที่ 14.879 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 1.1 ดอลลาร์ หรือ 0.12% ปิดที่ 889.70 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 1.80 ดอลลาร์ หรือ 0.1% ปิดที่ 1,406.90ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (25 เม.ย.) โดยตลาดได้รับแรงกดดันจากสต็อกน้ำมันดิบของสหรัฐที่พุ่งขึ้นมากกว่าตัวเลขคาดการณ์ในสัปดาห์ที่แล้ว รวมทั้งกระแสคาดการณ์ที่ว่า ประเทศผู้ผลิตน้ำมันรายใหญ่อาจจะเพิ่มการผลิตเพื่อชดเชยอุปทานน้ำมันในตลาดโลกที่ลดลง หลังจากสหรัฐประกาศยกเลิกคำสั่งผ่อนผันแก่ประเทศที่นำเข้าน้ำมันจากอิหร่าน
สัญญาน้ำมันดิบ WTI ส่งมอบเดือนมิ.ย. ลดลง 68 เซนต์ หรือ 1% ปิดที่ 65.21 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. ลดลง 22 เซนต์ หรือ 0.3% ปิดที่ 74.35 ดอลลาร์/บาร์เรล
 
ดอลลาร์สหรัฐแข็งค่าเมื่อเทียบกับสกุลเงินยูโรและปอนด์ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 เม.ย.) หลังจากกระทรวงพาณิชย์สหรัฐเปิดเผยว่า ยอดสั่งซื้อสินค้าคงทนของสหรัฐพุ่งขึ้นในเดือนมี.ค. ขณะที่สกุลเงินยูโรยังคงอ่อนแรงลงหลังจากมีรายงานว่าดัชนีความเชื่อมั่นภาคธุรกิจของเยอรมนีปรับตัวลดลงในเดือนเม.ย.
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1128 ดอลลาร์ จากระดับ 1.1142 ดอลลาร์ ขณะที่เงินปอนด์อ่อนค่าลงแตะที่ระดับ 1.2893 ดอลลาร์ จากระดับ 1.2905 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7010 ดอลลาร์ จากระดับ 0.7005 ดอลลาร์
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 111.61 เยน จากระดับ 112.34 เยน และอ่อนค่าลงเมื่อเทียบฟรังก์สวิส ที่ระดับ 1.0210 ฟรังก์ จากระดับ 1.0216 ฟรังก์ นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3487 ดอลลาร์